Diari Oficial de la Generalitat Valenciana


Sumari del DOGV 5776, del 03-06-2008 (2008/6842)

RESOLUCIÓ de 27 de maig de 2008, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives de la Convocatòria 96/2004.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5776

Data del DOGV
:   03-06-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/6842


Data del document
:   27-05-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * concurs administratiu
    * professió de la informació

RESOLUCIÓ de 27 de maig de 2008, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives de la Convocatòria 96/2004. [2008/6842]  
Per Orde de 20 de març de 2006, de la conselleria de Justícia i Administracions Públiques (DOCV núm. 5231, de 31 de març de 2006), es convoquen proves selectives d'accés al grup B, sector administració especial, tècnic mitjà de documentació, corresponents a l'Oferta d'Ocupació Pública de 2004 de la Generalitat, Convocatòria 96/2004, accés lliure.  
Per Resolució de 27 de març de 2008, del conseller de Justícia i Administracions Públiques (DOCV núm. 5734, de 3 d'abril de 2008), es fa publica la relació d'aspirants que han superat les proves selectives citades i se'ls cita per a la presentació de documentació.  
Per Resolució de 8 de maig de 2008, de la Direcció General d'Administració Autonòmica (DOCV núm. 5762, de 14 de maig de 2008), es convoquen els aspirants seleccionats per a l'elecció de destinació, per tal de complir el que disposa l'article 9.1 de la Llei de Funció Pública Valenciana.  
En acte únic celebrat el dia 19 de maig de 2008, a la seu de la conselleria de Justícia i Administracions Públiques, es procedeix a l'elecció de destinació per part del personal que va superar el procés selectiu citat.  
Per tant, i en exercici de les competències atribuïdes per l'article 13 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria de Justícia i Administracions Públiques, resolc:  
Primer  
Adjudicar, amb destinació definitiva, al personal que va superar les proves selectives d'accés al grup B, sector administració especial, tècnic mitjà de documentació, Convocatòria 96/2004, els llocs de treball que s'especifiquen en l'annex de la present Resolució.  
Segon. Cessaments i presa de possessió  
Presa de possessió  
L'acte de presa de possessió tindrà lloc el dia 9 de juny de 2008, a les 10.00 hores, a la conselleria de Justícia i Administracions Públiques, Direcció General d'Administració Autonòmica, Servei de Provisió de Llocs, carrer Miquelet, 5-2n pis, 46437 València.  
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal, comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini, que finalitzarà el 8 de juliol de 2008, per a prendre possessió de la seua destinació. Si es fa ús de l'esmentat termini, durant aquest no es meritarà cap retribució.  
Cessaments  
1. Els qui han de prendre possessió del lloc de treball adjudicat, en virtut del que disposa l'apartat primer d'aquesta resolució, cessaran d'ofici el dia 8 de juny de 2008 en el lloc que, si fa al cas, exercisquen.  
2. Així mateix, els qui es troben exercint amb destinació provisional, o de mode interí, algun dels llocs de treball adjudicats, cessaran d'ofici el dia 8 de juny de 2008. No obstant això, si el nou titular del lloc comunica amb suficient antelació i per escrit a la unitat de personal de la conselleria de què depenga l'esmentat lloc, una data posterior, dins del termini possessori, en què formalitzarà la presa de possessió, qui exercisca l'esmentat lloc, provisionalment o interinament, podrà ser cessat d'ofici en la data immediata anterior al dia de l'efectiva presa de possessió del nou titular.  
3. No es produirà el cessament del personal que ocupe lloc, bé amb destinació provisional o com a funcionari interí, en el supòsit de no formalitzar l'adjudicatari la presa de possessió  
Tercer. Recursos  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.  
València, 27 de maig de 2008.- El director general d'Administració Autonòmica: Pedro Javier García Ribot.  
ANNEX / ANEXO  
 Adjudicació de llocs als aprovats del Grup B, TÈCNIC MITJÀ DOCUMENTACIÓ convocatòria 96/2004  
 Adjudicación de puestos de los aprobados del Grupo B, TÉCNICO MEDIO DOCUMENTACIÓN convocatoria 96/2004  
 CONSELLERIA DE BENESTAR SOCIAL  
 DNI Cognoms i nom Lloc Denominació Centre Classificació Municipi  
 DNI Apellidos y nombre Puesto Denominación Centro Clasificación Municipio  
 56847494 FERNANDEZ LOPEZ, ANTONIO LAZARO 10374 TEC. MEDIO DOCUMENTALISTA SOTSSECRETARIA F E B 18 E013 VALENCIA  
 CONSELLERIA DE JUSTÍCIA I ADM. PÚBLIQUES  
 DNI Cognoms i nom Lloc Denominació Centre Classificació Municipi  
 DNI Apellidos y nombre Puesto Denominación Centro Clasificación Municipio  
 97431206 BARRANCO OLTRA, MARIA BELEN 19254 TECNIC/A MITJA DOCUMENTALISTA D.G. MODERNITZACIÓ F E B 16 E023 VALENCIA  
 INSTITUT VALENCIÀ D'ESTADÍSTICA  
 DNI Cognoms i nom Lloc Denominació Centre Classificació Municipi  
 DNI Apellidos y nombre Puesto Denominación Centro Clasificación Municipio  
 62919212 HERVAS HERNANDORENA, ADELAIDA 15952 TÈCNIC/A MITJÀ/NA DOCUMENTALISTA INSTITUT VALENCIÀ D'ESTADÍSTICA F E B 19 E032 VALENCIA  
 PRESIDÈNCIA DE LA GENERALITAT  
 DNI Cognoms i nom Lloc Denominació Centre Classificació Municipi  
 DNI Apellidos y nombre Puesto Denominación Centro Clasificación Municipio  
 03509501 CASTELLOTE DOMINGO, MARIA JESUS 15960 TÈC. MITJÀ DOCUMENTALISTA SOTSDIRECCIÓ D'ANÀLISI F E B 18 E023 VALENCIA  
 21316520 CHINER GIMENO, JAIME JOSE 18092 TÈC. MITJÀ DOCUMENTALISTA SOTSDIRECCIÓ D'ANÀLISI F E B 18 E023 VALENCIA